open-index/open-wikipedia-markdown huggingface dataset:
วีลเลอร์ ยูตะ

วีลเลอร์ ยูตะ (ชื่อจริง พอล โซเลน กรูเบอร์) เป็นนักมวยปล้ำอาชีพชาวอเมริกันที่มีเชื้อสายญี่ปุ่นจากฝั่งแม่ เกิดเมื่อวันที่ 26 ตุลาคม 1996 ที่เมือง Philadelphia รัฐเพนซิลเวเนีย

## ต้นกำเนิดและพื้นฐาน
Yuta เติบโตในสภาพแวดล้อมที่ได้รับอิทธิพลจากหลายวัฒนธรรม — พ่อเป็นชาวอเมริกัน ส่วนแม่เป็นคนญี่ปุ่น
เขาย้ายไปอยู่ที่ South Carolina ในช่วงวัยเด็ก แล้วกลับมา Philadelphia ต่อมาหลังเรียนจบมัธยม
จบการศึกษาจาก Villanova University

## เส้นทางในมวยปล้ำ
Yuta เริ่มต้นอาชีพในวงการอิสระ (independent circuit) ตั้งแต่ประมาณปี 2014
ฝึกฝนกับนักมวยปล้ำหลายคน เช่น Drew Gulak, AC Collins, Mike Quackenbush เป็นต้น
เคยไปฝึกที่ญี่ปุ่นที่สถาบัน Michinoku Pro Wrestling เพื่อเรียนรู้สไตล์ญี่ปุ่น (และได้รับอิทธิพลจากมวยปล้ำญี่ปุ่นและลูชา ลิเบร)

ใน AEW / ROH / NJPW
เริ่มปรากฏตัวใน All Elite Wrestling (AEW) ในปี 2021 ผ่านรายการ AEW Dark / Dark: Elevation
หลังจากนั้นได้เป็นส่วนหนึ่งของกลุ่ม Best Friends แล้วต่อมาเข้าร่วมกลุ่ม Blackpool Combat Club (ซึ่งล่าสุดเปลี่ยนชื่อ / ขยายเป็นกลุ่ม Death Riders)
เขายังเป็นแชมป์ ROH Pure Champion (แชมป์สไตล์ Pure ของ Ring of Honor) หลายสมัย

## ชีวิตส่วนตัว
ในเวลาว่าง Gruber ชอบเล่นกลองเหล็ก (Steel Drums)

## แชมป์และรางวัล
***[[All Elite Wrestling]]**
** AEW World Trios Championship (1 time) – with Pac and, Claudio Castagnoli
***[[Chikara (professional wrestling)|Chikara]]**
**Chikara Young Lions Cup (1 time)
***[[Combat Zone Wrestling]]**
**Dramatic Destination Series (2016)
**Trifecta (2018)
***Dojo Pro Wrestling**
**Dojo Pro White Belt Championship (1 time)
****[[ESPN]]***
**Ranked No. 20 of the 30 best Pro Wrestlers Under 30 in 2023
***[[NOVA Pro Wrestling]]**
**Men's Commonwealth Cup (2018)
****[[Pro Wrestling Illustrated]]***
**Ranked No. 43 of the top 500 singles wrestlers in the *[[PWI 500]]* in 2022
***Powerbomb.tv**
**IWTV Independent Wrestling World Championship (1 time)
***[[Ring of Honor]]**
**ROH Pure Championship (3 times)

## อ้างอิง

## แหล่งข้อมูลอื่น

* 
* 

หมวดหมู่:นักมวยปล้ำอาชีพชาวอเมริกัน
หมวดหมู่:ชาวอเมริกันเชื้อสายญี่ปุ่น
เทย์เลอร์ คิตช์

**เทย์เลอร์ คิตช์** (; เกิด 8 เมษายน ค.ศ. 1981) เป็นนักแสดงชาวแคนาดา เขาเป็นที่รู้จักจากบทบาท ทิม ริกกินส์ ในซีรีส์ทางโทรทัศน์ของช่องเอ็นบีซีเรื่อง *[[ฟรายเดย์ไนต์ไลตส์]]* (2006-2011) นอกจากนี้ เขายังมีผลงานการแสดงในภาพยนตร์หลายเรื่อง เช่น *[[X-เม็น: กำเนิดวูล์ฟเวอรีน]]* (2009), *[[แบทเทิลชิป ยุทธการเรือรบพิฆาตเอเลี่ยน]]* (2012), *[[นักรบสงครามข้ามจักรวาล]]* (2012), *[[คนเดือดท้าชนคนเถื่อน]]* (2012), *[[ปฏิบัติการพิฆาตสมรภูมิเดือด]]* (2013), *[[ชุลมุนวุ่นยกเมือง]]* (2014), *[[อหังการ์ ทีมฆ่า]]* (2017), *[[คนกล้าไฟนรก]]* (2017) และ*[[เผด็จศึกยึดนิวยอร์ก]]* (2019)

นอกจากนี้ คิตช์ยังมีผลงานละครชุดและภาพยนตร์ทางโทรทัศน์อีกหลายเรื่อง เช่น แสดงนำในฤดูกาลที่ 2 ของละครชุดทางช่องเอชบีโอเรื่อง *[[ทรู ดีเทคทีฟ]]* (2015) และภาพยนตร์ทางโทรทัศน์เรื่อง *[[จงกล้า ยืนหยัด และ ฮึกเหิม]]* (2014) รวมทั้งรับบทเป็น เดวิด โคเรช ในละครชุดขนาดเล็กของพาราเมาต์เน็ตเวิร์กเรื่อง *[[เวโก (ละครชุดขนาดเล็ก)|เวโก]]* (2018) และรับบทเป็น เบน เอ็ดเวิดส์ เจ้าหน้าที่ภาคพื้นดินของซีไอเอในซีรีส์ของแอมะซอนไพรม์วิดีโอเรื่อง *[[ดับมือสังหาร]]* (2022) และ *[[ดับมือสังหาร: หมาป่าทมิฬ]]* (2025)

## อ้างอิง

หมวดหมู่:บุคคลที่เกิดในปี พ.ศ. 2524
หมวดหมู่:นักแสดงภาพยนตร์ชายชาวแคนาดา
หมวดหมู่:นายแบบแคนาดา
หมวดหมู่:นักแสดงละครโทรทัศน์ชายชาวแคนาดา
หมวดหมู่:บุคคลที่ยังมีชีวิตอยู่
จอร์แดน พีล

**จอร์แดน ฮาเวิร์ธ พีล** (; เกิด 21 กุมภาพันธ์ ค.ศ. 1979) เป็นนักแสดง นักแสดงตลก และผู้สร้างภาพยนตร์ชาวอเมริกัน เขาเป็นที่รู้จักจากผลงานภาพยนตร์และรายการโทรทัศน์แนวสุขนาฏกรรมและสยองขวัญ พีลได้รับรางวัลมากมาย รวมถึงรางวัลออสการ์และรางวัลเอมมี โดยเขาเริ่มต้นอาชีพในวงการตลก ก่อนจะผันตัวมาเขียนบทและกำกับภาพยนตร์แนวสยองขวัญเชิงจิตวิทยาที่สอดแทรกความตลกไว้ด้วย ใน ค.ศ. 2017 พีลได้รับเลือกให้เป็นหนึ่งในรายชื่อ 100 บุคคลผู้ทรงอิทธิพลที่สุดในโลกของนิตยสารไทม์อีกด้วย

ในช่วงต้นคริสต์ทศวรรษ 2000 พีลเริ่มต้นอาชีพในวงการตลกด้นสดโดยแสดงกับคณะบูมชิคาโกและเดอะเซคันด์ซิตี เขาเริ่มมีชื่อเสียงใน ค.ศ. 2003 เมื่อได้เข้าร่วมเป็นนักแสดงประจำในรายการตลก *[[แมดทีวี]]* ของช่องฟ็อกซ์ ซึ่งเขาได้ร่วมงานนานถึง 5 ฤดูกาล ก่อนจะออกจากรายการใน ค.ศ. 2008 หลังจากนั้น พีลและคีแกน-ไมเคิล คีย์ ซึ่งเคยร่วมงานกันบ่อยครั้งในรายการแมดทีวี ได้สร้างและแสดงนำในรายการตลกของตัวเองชื่อ *คีย์แอนด์พีล* (2012-2015) ทางช่องคอเมดีเซนทรัล รายการนี้ได้รับเสียงชื่นชมอย่างมากและคว้ารางวัลมาถึง 2 รางวัลได้แก่ รางวัลไพรม์ไทม์เอมมี และรางวัลพีบอดี ทั้งคู่ยังได้ร่วมกันเขียนบท สร้าง และแสดงในภาพยนตร์ตลกเรื่อง *[[คีอานู ปล้นแอ๊บแบ๊ว ทวงแมวเหมียว]]* (2016) รวมถึงปรากฏตัวในโปรเจกต์ต่าง ๆ ด้วยกันอีกหลายเรื่องนับตั้งแต่นั้นเป็นต้นมา

ผลงานกำกับเรื่องแรกของเขาคือภาพยนตร์สยองขวัญเรื่อง *[[ลวงร่างจิตหลอน]]* (2017) ซึ่งประสบความสำเร็จทั้งด้านรายได้และคำวิจารณ์ ทำให้เขาได้รับรางวัลมากมาย รวมถึงรางวัลออสการ์ สาขาบทภาพยนตร์ดั้งเดิมยอดเยี่ยม และยังได้เข้าชิงรางวัลสาขาภาพยนตร์ยอดเยี่ยมและผู้กำกับยอดเยี่ยมอีกด้วย ต่อมา เขาได้เข้าชิงรางวัลออสการ์ สาขาภาพยนตร์ยอดเยี่ยมอีกครั้งในฐานะโปรดิวเซอร์ให้กับภาพยนตร์ดรามาเรื่อง *[[แบล็คแคลนซ์แมน]]* (2018) ของผู้กำกับ สไปก์ ลี นอกจากนี้ เขายังได้กำกับ เขียนบท และอำนวยการสร้างภาพยนตร์เรื่อง *[[หลอน ลวง เรา]]* (2019) และ *[[ไม่ (ภาพยนตร์)|ไม่]]* (ปี 2022) ซึ่งนักวิจารณ์ภาพยนตร์ต่างยกย่องว่า *หลอน ลวง เรา*, *ไม่* และโดยเฉพาะอย่างยิ่ง *ลวงร่างจิตหลอน* เป็นหนึ่งในภาพยนตร์ยอดเยี่ยมแห่งคริสต์ศตวรรษที่ 21 เลยทีเดียว

ใน ค.ศ. 2012 พีลได้ก่อตั้งบริษัทโปรดักชันภาพยนตร์และโทรทัศน์ชื่อ Monkeypaw Productions เขาได้เขียนบทและอำนวยการสร้างภาพยนตร์เรื่อง *[[แคนดี้แมน]]* (2021) และ*[[เวนเดลล์กับไวลด์]]* (2022) โดยในเรื่องหลังเขายังร่วมพากย์เสียงด้วย นอกจากนี้ พีลยังเคยให้เสียงพากย์ในภาพยนตร์แอนิเมชันอีกหลายเรื่อง เช่น *[[บริการนกกระสาเบบี๋เดลิเวอรี่]]* (2016), *[[กัปตันกางเกงใน เดอะมูฟวี่]]* (2017) และ*[[ทอยสตอรี่ 4]]* (2019) รวมถึงให้เสียงพากย์ในซีรีส์แอนิเมชันสำหรับผู้ใหญ่เรื่อง *[[บิ๊ก เมาท์]]* (2017–2025) เขาร่วมสร้างละครชุดตลกทางช่องทีบีเอสเรื่อง *[[เดอะลาสต์โอ. จี.]]* (2018–2022) และละครชุดตลกทางยูทูบ พรีเมียมเรื่อง *[[เวียร์ดซิตี]]* (2019) อีกด้วย และเขายังรับหน้าที่เป็นทั้งพิธีกรและผู้อำนวยการสร้างซีรีส์แนวแอนโธโลจี (รวมเรื่องสั้น) ที่นำกลับมาทำใหม่เรื่อง *[[แดนสนธยา (ละครชุดทางโทรทัศน์ พ.ศ. 2562)|แดนสนธยา]]* (ปี 2019–2020) ทางช่องซีบีเอสออลแอ็กเซส

## อ้างอิง

หมวดหมู่:บุคคลที่เกิดในปี พ.ศ. 2522
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักเขียนบทโทรทัศน์ชาวอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
พัฒนา พร้อมพัฒน์

**พัฒนา พร้อมพัฒน์** (เกิด 8 ธันวาคม พ.ศ. 2527)  เป็นนักธุรกิจและนักการเมืองชาวไทย ปัจจุบันดำรงตำแหน่งรัฐมนตรีว่าการกระทรวงสาธารณสุข ในรัฐบาลอนุทิน ชาญวีรกูล

## ประวัติ
พัฒนา พร้อมพัฒน์ มีชื่อเล่นว่า "เอ็กซ์" เกิดเมื่อวันที่ 8 ธันวาคม พ.ศ. 2527 ที่กรุงเทพมหานคร เป็นบุตรชายของสันติ พร้อมพัฒน์ อดีตเลขาธิการพรรคพลังประชารัฐ อดีตรักษาการรัฐมนตรีว่าการกระทรวงการคลัง อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ อดีตรัฐมนตรีประจำสำนักนายกรัฐมนตรี อดีตรัฐมนตรีช่วยว่าการกระทรวงการคลัง และอดีตรัฐมนตรีช่วยว่าการกระทรวงสาธารณสุข กับ วันเพ็ญ พร้อมพัฒน์ สมาชิกสภาผู้แทนราษฎรจังหวัดเพชรบูรณ์

พัฒนา จบการศึกษาระดับปริญาญาโทปี 2552 ด้าน  Master of Science in Real Estate Investment มหาวิทยาลัย The City University London และจบปริญญาตรี เมื่อปี 2550 ด้านบริหารธุรกิจบัณฑิต ภาคการเงิน จากคณะพาณิชยศาสตร์และการบัญชี จุฬาลงกรณ์มหาวิทยาลัย

ต่อมาเมื่อวันที่ 19 กันยายน พ.ศ. 2568 มีพระบรมราชโองการโปรดเกล้าฯ ให้พัฒนาดำรงตำแหน่งรัฐมนตรีว่าการกระทรวงสาธารณสุข ปลายเดือนเดียวกันเขาพร้อมกับสันติบิดาได้ย้ายมาสังกัดพรรคภูมิใจไทย

## อ้างอิง

หมวดหมู่:รัฐมนตรีว่าการกระทรวงสาธารณสุขไทย
หมวดหมู่:นักการเมืองไทย
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
เฉิน วั่งเต้า

**เฉิน วั่งเต้า** (; ค.ศ. 1891–1977) เป็นนักวิชาการและนักการศึกษาชาวจีน เขาได้รับการยกย่องว่าเป็นบุคคลแรกและจนถึงปัจจุบันยังเป็นคนเดียวที่แปล *[[แถลงการณ์พรรคคอมมิวนิสต์]]* เป็นภาษาจีนได้อย่างสมบูรณ์ที่สุด เขายังดำรงตำแหน่งอธิการบดี มหาวิทยาลัยฟู่ตั้น ตั้งแต่ปี ค.ศ. 1949 จนถึง ค.ศ. 1977

เฉินมีชื่อเดิมว่า หมิงหรง () ส่วนชื่อ "วั่งเต้า" เป็นชื่อรองของเขา ตั้งแต่ปี ค.ศ. 1915 เขาได้ไปศึกษาที่ มหาวิทยาลัยวาเซดะ, มหาวิทยาลัยโตโย และ มหาวิทยาลัยชูโอ ตามลำดับ และสำเร็จการศึกษาปริญญาตรีนิติศาสตร์จากมหาวิทยาลัยชูโอ ประสบการณ์ในญี่ปุ่นทำให้เขาได้สัมผัสแนวคิด คอมมิวนิสต์

เมื่อเฉินกลับมาจีน ขณะนั้นเป็นช่วงเริ่มต้นของ ขบวนการ 4 พฤษภาคม เขาได้ทำงานเป็นครูสอนวรรณคดีจีนที่ โรงเรียนครูเจ้อเจียงแห่งที่ 1 ในเวลาเดียวกันเขากับเพื่อนครูที่มีอุดมการณ์เดียวกันก็ได้เผยแพร่แนวคิด ขบวนการ 4 พฤษภาคม การกระทำนี้ทำให้ทางการสั่งปลดพวกเขา แม้นักเรียนจะคัดค้านแต่เขาก็จำเป็นต้องกลับไปบ้านเกิดในปี ค.ศ. 1920

ต่อมาเขาได้รับการขอร้องจาก ไต้ จี้เต๋า ให้แปล *[[แถลงการณ์พรรคคอมมิวนิสต์]]* โดยไต้ได้มอบฉบับภาษาญี่ปุ่นให้เป็นต้นแบบ และ หลี่ ต้าเจา ก็ได้ให้ฉบับภาษาอังกฤษด้วย

ภายหลัง เฉินได้ก่อตั้งกลุ่มเคลื่อนไหวคอมมิวนิสต์ในเซี่ยงไฮ้ร่วมกับ เฉิน ตู๋ซิ่ว, หลี่ ห้านจุ้น และคนอื่น ๆ เขากลายเป็นสมาชิกพรรคคอมมิวนิสต์จีนหลังพรรคก่อตั้งขึ้นในปี ค.ศ. 1921 แต่ไม่นานก็มีความขัดแย้งกับเฉิน ตู๋ซิ่ว ทำให้เขาลาออกจากพรรคในปี ค.ศ. 1922 ต่อมาเขากลับเข้าร่วมพรรคอีกครั้งในปี ค.ศ. 1957

## อ้างอิง

หมวดหมู่:นักแปลเป็นภาษาจีน
หมวดหมู่:บุคคลที่เกิดในปี พ.ศ. 2434
หมวดหมู่:บุคคลที่เสียชีวิตในปี พ.ศ. 2520
หมวดหมู่:ศิษย์เก่ามหาวิทยาลัยชูโอ
หมวดหมู่:คณาจารย์มหาวิทยาลัยฟู่ตั้น
หมวดหมู่:อธิการบดีมหาวิทยาลัยฟู่ตั้น
หมวดหมู่:นักเขียนจากจินหฺวา
หมวดหมู่:นักการศึกษาจากจินหฺวา
หมวดหมู่:คณาจารย์มหาวิทยาลัยเซี่ยงไฮ้ (สาธารณรัฐจีน)
หมวดหมู่:คณาจารย์มหาวิทยาลัยอานฮุย
หมวดหมู่:คณาจารย์มหาวิทยาลัยกว่างซี
หมวดหมู่:นักแปลภาษาจีนในคริสต์ศตวรรษที่ 20
หมวดหมู่:ชาวอี้อู
หมวดหมู่:ศิษย์เก่ามหาวิทยาลัยวาเซดะ
หนึ่งศึกครั้งแล้วครั้งเล่า

***หนึ่งศึกครั้งแล้วครั้งเล่า*** () เป็นภาพยนตร์โลดโผนระทึกขวัญสัญชาติอเมริกันที่ออกฉายใน ค.ศ. 2025 โดยเป็นผลงานการเขียนบท อำนวยการสร้าง และกำกับโดยพอล ทอมัส แอนเดอร์สัน โดยได้รับแรงบันดาลใจจากนวนิยายเรื่อง *[[ไวน์แลนด์]]* ของทอมัส พินชอนที่ตีพิมพ์ในปี 1990 ภาพยนตร์เรื่องนี้นำแสดงโดย ลีโอนาร์โด ดิแคพรีโอ ฌอน เพนน์ เบนิซิโอ เดล โตโร เรจินา ฮอลล์ เทยานา เทย์เลอร์ และ เชส อินฟินิตี ซึ่งเป็นการเปิดตัวผลงานแสดงภาพยนตร์ครั้งแรกของเธอ

**หนึ่งศึกครั้งแล้วครั้งเล่า** ได้เปิดตัวฉายรอบปฐมทัศน์โลกที่ลอสแอนเจลิสเมื่อวันที่ 8 กันยายน ค.ศ. 2025 และเข้าฉายในโรงภาพยนตร์ที่สหรัฐอเมริกาโดยวอร์เนอร์บราเธอส์พิคเจอส์ในวันที่ 26 กันยายน ปีเดียวกัน ภาพยนตร์ได้รับเสียงวิจารณ์ในแง่บวกและชนะรางวัลจำนวนหกสาขาใน งานประกาศผลรางวัลออสการ์ ครั้งที่ 98 ซึ่งรวมถึงรางวัลภาพยนตร์ยอดเยี่ยม

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์อเมริกันที่ออกฉายในปี พ.ศ. 2568
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์โลดโผนอเมริกัน
หมวดหมู่:ภาพยนตร์ระทึกขวัญอาชญากรรมอเมริกัน
หมวดหมู่:ภาพยนตร์มหากาพย์อเมริกัน
หมวดหมู่:ภาพยนตร์ที่สร้างจากนวนิยายอเมริกัน
หมวดหมู่:ภาพยนตร์ไอแมกซ์อเมริกัน
หมวดหมู่:ภาพยนตร์ที่มีฉากในรัฐแคลิฟอร์เนีย
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์ที่ถ่ายทำในรัฐเท็กซัส
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ยอดเยี่ยม รางวัลออสการ์
สุดทางรัก (ภาพยนตร์อเมริกัน)

***สุดทางรัก*** () เป็นหนังโรแมนติก-ดรามาสัญชาติอเมริกันที่ออกฉายใน ค.ศ. 1973 กำกับโดย ซิดนีย์ พอลแลค และนำแสดงโดย บาร์บรา สไตรแซนด์ และ โรเบิร์ต เรดฟอร์ด บทภาพยนตร์เรื่องนี้ดัดแปลงมาจากนวนิยายชื่อ *เดอะเวย์วีเวอร์* (The Way We Were) ที่เขียนขึ้นใน ค.ศ. 1972 โดย อาร์เธอร์ ลอเรนส์ ซึ่งเขาได้นำประสบการณ์สมัยเรียนที่มหาวิทยาลัยคอร์เนล และเรื่องราวที่เกี่ยวข้องกับคณะกรรมการกิจกรรมต่อต้านอเมริกัน มาเป็นแรงบันดาลใจในการเขียน

*สุดทางรัก* ยังประสบความสำเร็จอย่างสูงในด้านรายได้ และได้รับการเสนอชื่อเข้าชิงรางวัลหลายรายการ และได้รับรางวัลออสการ์ สาขาดนตรีประกอบภาพยนตร์ยอดเยี่ยมและสาขาเพลงประกอบภาพยนตร์ยอดเยี่ยม จากเพลงไตเติล "The Way We Were" นอกจากนี้ ยังได้รับการจัดอันดับให้อยู่ในลำดับที่ 6 ของการจัดอันดับภาพยนตร์รักที่ยิ่งใหญ่ที่สุด 100 เรื่องของสถาบันภาพยนตร์อเมริกัน และถูกยกให้เป็นหนึ่งในภาพยนตร์โรแมนติกที่ยอดเยี่ยมตลอดกาลอีกด้วย

และที่โดดเด่นไม่แพ้กันคืออัลบั้มเพลงประกอบภาพยนตร์ที่สามารถทำยอดขายจนได้สถานะแผ่นเสียงทองคำ (gold record) และติดอันดับ 1 ใน 20 ของชาร์ตบิลบอร์ด 200 ส่วนเพลงไตเติล "The Way We Were" ก็กลายเป็นซิงเกิลทองคำ (gold single) ที่ขึ้นอันดับหนึ่งบนชาร์ตบิลบอร์ดฮอต 100 และทำยอดขายได้มากกว่าสองล้านแผ่น นอกจากนี้นิตยสารบิลบอร์ดยังยกให้เพลง "The Way We Were" เป็นเพลงป๊อปอันดับหนึ่งแห่งปี 1974 และในปี 1998 เพลงนี้ยังได้รับการบรรจุเข้าสู่หอเกียรติยศแกรมมีอีกด้วย ในปี 2004 เพลงนี้ยังถูกจัดให้อยู่ในอันดับที่ 8 ของรายชื่อเพลงยอดนิยมในภาพยนตร์อเมริกัน 100 เพลงตลอดกาลของสถาบันภาพยนตร์อเมริกัน และยังติดอยู่ในรายชื่อ "Songs of the Century" ซึ่งจัดทำโดยสมาคมผู้ประกอบกิจการเพลงของสหรัฐอเมริกาและองค์การกองทุนเพื่อศิลปะแห่งชาติอีกด้วย

## อ้างอิง

## แหล่งข้อมูลอื่น
* 
* 
* 
* 
* Barbra Archives: ''The Way We Were'' cut scenes and song demos

หมวดหมู่:ภาพยนตร์ที่ออกฉายในปี พ.ศ. 2516
หมวดหมู่:ภาพยนตร์อเมริกันในคริสต์ทศวรรษ 1970
หมวดหมู่:ภาพยนตร์ภาษาอังกฤษในคริสต์ทศวรรษ 1970
หมวดหมู่:ภาพยนตร์รักดรามาอเมริกัน
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์ที่สร้างจากนวนิยายอเมริกัน
หมวดหมู่:ภาพยนตร์ที่กำกับโดย ซิดนีย์ พอลแลค
หมวดหมู่:ภาพยนตร์ที่มีฉากในรัฐแคลิฟอร์เนีย
หมวดหมู่:ภาพยนตร์ที่มีฉากในรัฐนิวยอร์ก
หมวดหมู่:ภาพยนตร์ที่มีฉากในคริสต์ทศวรรษ 1930
หมวดหมู่:ภาพยนตร์ที่มีฉากในคริสต์ทศวรรษ 1940
หมวดหมู่:ภาพยนตร์ที่มีฉากในคริสต์ทศวรรษ 1950
หมวดหมู่:ภาพยนตร์ที่ถ่ายทำในรัฐนิวยอร์ก
สตีเฟน เกรแฮม

**สตีเฟน เกรแฮม** (; เกิด 3 สิงหาคม ค.ศ. 1973) เป็นนักแสดงและโปรดิวเซอร์ภาพยนตร์ชาวอังกฤษ เขาเริ่มต้นเส้นทางอาชีพใน ค.ศ. 1990 มีผลงานที่โดดเด่นในช่วงแรกคือภาพยนตร์เรื่อง *[[สแน็ตช์...ทีเอ็งข้าไม่ว่า ทีข้าเอ็งอย่าโวย]]* (2000) และ *[[จอมคนเมืองอหังการ์]]* (2002) ก่อนที่จะมาได้รับบทแจ้งเกิดเป็น แอนดรูว์ "คอมโบ" แกสคอยน์ ในภาพยนตร์เรื่อง *[[ที่นี่อังกฤษ(โว้ย!)]]* (2006)

ทางด้านผลงานโทรทัศน์ เกรแฮมได้กลับมารับบท คอมโบ อีกครั้งในละครชุด *[[ที่นี่อังกฤษ(โว้ย!) '86]]*, *[[ที่นี่อังกฤษ(โว้ย!) '88]]* และ *[[ที่นี่อังกฤษ(โว้ย!) '90]]* นอกจากนี้ เขายังได้แสดงในละครชุดดรามาเรื่อง *ลิตเติลบอยบลู* *[[ตำรวจจับตำรวจ]]* ฤดูกาลที่ 5 ละครชุด *[[โคตรเจ้าพ่อเหนือทรชน]]* ของเอชบีโอ ละครชุดดราม่า *ไทม์* ของบีบีซี และ*[[พีกี้ ไบลน์เดอร์ส]]* ฤดูกาลที่ 6 อีกด้วย เขายังเป็นผู้สร้าง เขียนบทร่วม และผู้อำนวยการสร้างของละครชุดขนาดเล็กเรื่อง *[[วัยลน คนอันตราย]]* (2025) ทางเน็ตฟลิกซ์ ซึ่งเขาร่วมแสดงเองด้วย และผลงานนี้ทำให้เขาได้รับรางวัลไพรม์ไทม์เอมมีครั้งที่ 77 ทั้งสามสาขาที่เข้าชิง

ผลงานภาพยนตร์ของเกรแฮม ได้แก่ *[[ถอดรหัสสายลับพันหน้า]]* (2011), *[[ผจญภัยล่าสายน้ำอมฤตสุดขอบโลก]]* (2011) และ *[[สงครามแค้นโจรสลัดไร้ชีพ]]* (2017) นอกจากนี้ยังมี *[[คนใหญ่ไอริช]]* (2019), *[[ครัวเดือด (ภาพยนตร์)|ครัวเดือด]]* (2021) และละครชุดภาคต่อชื่อเดียวกันใน ค.ศ. 2023 รวมถึง *[[เวน่อม ศึกอสูรแดงเดือด]]* (2021) และภาคต่ออย่าง *[[เวน่อม: มหาศึกอสูรอหังการ]]* (2024)

เขาเคยได้รับการเสนอชื่อเข้าชิงรางวัลแบฟตาทีวี 7 ครั้ง และรางวัลแบฟตา 1 ครั้ง ใน ค.ศ. 2023 เขาได้รับเครื่องราชอิสริยาภรณ์จักรวรรดิบริติช

## แหล่งข้อมูลอื่น
* สตีเฟน เกรแฮม ที่สถาบันภาพยนตร์อังกฤษ
* 

หมวดหมู่:บุคคลที่เกิดในปี พ.ศ. 2516
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอังกฤษในศตวรรษที่ 20
หมวดหมู่:นักแสดงชายชาวอังกฤษในศตวรรษที่ 21
หมวดหมู่:นักแสดงภาพยนตร์ชายชาวอังกฤษ
หมวดหมู่:ชาวอังกฤษเชื้อสายจาเมกา
หมวดหมู่:ชาวอังกฤษเชื้อสายสวีเดน
หมวดหมู่:ผู้ได้รับเครื่องราชอิสริยาภรณ์โอบีอี
F1 เดอะ มูฟวี่

***F1 เดอะ มูฟวี่*** () เป็นภาพยนตร์แนวดรามากีฬาสัญชาติอเมริกันที่ออกฉายใน ค.ศ. 2025 กำกับโดย โจเซฟ โคซินสกี จากบทภาพยนตร์ของ เอห์เรน ครูเกอร์ ในเรื่องนี้ แบรด พิตต์ รับบทเป็น ซอนนี เฮย์ส อดีตนักแข่งรถฟอร์มูลาวันที่หวนคืนสู่สนามแข่งอีกครั้งหลังจากห่างหายไปนานถึง 30 ปี เพื่อช่วยทีมเก่าของเพื่อนร่วมทีมอย่าง APXGP ไม่ให้ล้มละลาย นอกจากนี้ยังมี แดมสัน ไอดริส เคร์รี คอนดัน โทไบอัส เมนซีส์ และ ฆาบิเอร์ บาร์เดม ร่วมแสดงในบทสมทบด้วย

ขั้นตอนการสร้างหนังเรื่องนี้ เริ่มขึ้นในเดือนธันวาคม ค.ศ. 2021 โดยมี พิตต์ โคซินสกี ครูเกอร์ และโปรดิวเซอร์อย่าง เจอร์รี บรักไฮเมอร์ เข้ามาเป็นส่วนหนึ่งของโปรเจกต์ ซึ่งสามคนหลังเคยร่วมงานกันมาก่อนแล้วในภาพยนตร์เรื่อง *[[ท็อปกัน: มาเวอริค]]* (2022) นักแสดงสมทบคนอื่น ๆ ได้รับการเปิดเผยในช่วงต้น ค.ศ. 2023 ก่อนที่จะเริ่มถ่ายทำหลักที่สนามซิลเวอร์สโตนในเดือนกรกฎาคมปีเดียวกัน การถ่ายทำบางส่วนยังเกิดขึ้นในช่วงสุดสัปดาห์ของการแข่งขันกรังด์ปรีซ์ชิงแชมป์โลก 2023 และ 2024 โดยได้รับความร่วมมือจากสหพันธ์รถยนต์ระหว่างประเทศ ซึ่งเป็นองค์กรที่ดูแลการแข่งขันเอฟวัน ฉากการแข่งรถในเรื่องมีการดัดแปลงมาจากเหตุการณ์จริงในการแข่งขัน โดยมีทีมแข่งและนักขับเอฟวันตัวจริงมาร่วมแสดงด้วย รวมถึง ลูวิส แฮมิลตัน ซึ่งเป็นหนึ่งในโปรดิวเซอร์ของหนังเรื่องนี้ด้วย ส่วนดนตรีประกอบภาพยนตร์เป็นผลงานของ ฮันส์ ซิมเมอร์ ขณะที่ศิลปินอีกหลายคนก็มาร่วมทำเพลงประกอบให้ด้วยเช่นกัน

*F1 เดอะ มูฟวี่* เปิดตัวรอบปฐมทัศน์ที่เรดิโอซิตีมิวสิกฮอลล์ในนครนิวยอร์ก เมื่อวันที่ 16 มิถุนายน ค.ศ. 2025 และเข้าฉายในสหรัฐอเมริกาโดยวอร์เนอร์บราเธอส์พิคเจอส์ในวันที่ 27 มิถุนายน หนังเรื่องนี้ได้รับคำวิจารณ์ในแง่บวกจากนักวิจารณ์ภาพยนตร์ทั่วไป แต่กลับได้รับเสียงตอบรับที่หลากหลายจากสื่อในแวดวงมอเตอร์สปอร์ต ถึงแม้จะเป็นเช่นนั้น F1 ก็ทำรายได้ทั่วโลกไปถึง 624.3 ล้านดอลลาร์ จากทุนสร้าง 200-300 ล้านดอลลาร์ ทำให้กลายเป็นภาพยนตร์ที่ทำรายได้สูงสุดเป็นอันดับที่ 6 ของปี ค.ศ. 2025 เป็นภาพยนตร์เกี่ยวกับการแข่งรถที่ทำรายได้สูงสุด เป็นภาพยนตร์ของแอปเปิลสตูดิโอส์ที่ทำรายได้สูงสุด และยังเป็นภาพยนตร์ที่ทำรายได้สูงสุดในอาชีพของ แบรด พิตต์ อีกด้วย

## อ้างอิง

## แหล่งข้อมูลอื่น
* 
* เว็บไซต์ทางการภาษาไทย
* 
* ''F1 เดอะ มูฟวี่'' ที่รอตเทนโทเมโทส์

หมวดหมู่:ภาพยนตร์อเมริกันที่ออกฉายในปี พ.ศ. 2568
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์ต้นฉบับของแอปเปิลทีวี+
หมวดหมู่:ภาพยนตร์ที่อำนวยการสร้างโดย เจอร์รี บรัคไฮเมอร์
หมวดหมู่:ภาพยนตร์ที่ประพันธ์ดนตรีโดยฮันส์ ซิมเมอร์
หมวดหมู่:ภาพยนตร์ที่มีฉากในประเทศอังกฤษ
หมวดหมู่:ภาพยนตร์ที่มีฉากในรัฐฟลอริดา
หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์ที่มีฉากในลาสเวกัส
หมวดหมู่:ภาพยนตร์ที่ถ่ายทำในรัฐฟลอริดา
หมวดหมู่:ภาพยนตร์ที่ถ่ายทำในประเทศฮังการี
หมวดหมู่:ภาพยนตร์ที่ถ่ายทำในประเทศญี่ปุ่น
หมวดหมู่:ภาพยนตร์ที่ถ่ายทำในลาสเวกัส
หมวดหมู่:ภาพยนตร์ไอแมกซ์
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ที่มีฉากในปี พ.ศ. 2536
หมวดหมู่:ภาพยนตร์ที่มีฉากในปี พ.ศ. 2566
โนอาห์ วายลี

**โนอาห์ สเตราส์เซอร์ สเปียร์ วายลี** (; เกิด 4 มิถุนายน ค.ศ. 1971) เป็นนักแสดง นักเขียน โปรดิวเซอร์ และผู้กำกับชาวอเมริกัน เขาเริ่มมีชื่อเสียงจากบทบาท ดร. จอห์น คาร์เตอร์ ในภาพยนตร์ชุดแนวดรามาการแพทย์เรื่อง *[[อีอาร์ (ภาพยนตร์ชุดทางโทรทัศน์)|อีอาร์]]* (1994-2005) ทางช่องเอ็นบีซี ซึ่งทำให้เขาได้รับการเสนอชื่อเข้าชิงรางวัลไพรม์ไทม์เอมมี 5 ครั้งติดต่อกัน รางวัลลูกโลกทองคำ 3 ครั้งติดต่อกัน และได้รับรางวัลสมาคมนักแสดงภาพยนตร์และโทรทัศน์ 4 ครั้ง นอกจากนี้ เขายังได้รับรางวัลเอมมี 2 ครั้งจากผลงานในภาพยนตร์ชุดแนวดรามาการแพทย์เรื่อง *[[เดอะ พิตต์: นรกอีอาร์]]* (2025-) ทางเอชบีโอแม็กซ์ โดยได้รับการยอมรับทั้งจากการแสดงนำในบทบาท ดร. ไมเคิล "ร็อบบี" โรบินาวิช และในฐานะผู้อำนวยการสร้างบริหารอีกด้วย

นอกจากนี้ วายลียังเป็นที่รู้จักจากผลงานทางช่องทีเอ็นทีจากการรับบทเป็น สตีฟ จอบส์ ในภาพยนตร์โทรทัศน์เรื่อง *[[โจรสลัดแห่งหุบเขาซิลิคอน]]* (1999) บท ฟลินน์ คาร์เซน ในภาพยนตร์ชุดเรื่อง *[[เดอะไลบราเรียน (แฟรนไชส์)|เดอะไลบราเรียน]]* (2004, 2006, 2008, 2014-2018) และบท ทอม เมสัน ในภาพยนตร์ไซไฟเรื่อง *[[สงครามวันกู้โลก]]* (2011-2015) เขาได้รับการเสนอชื่อเข้าชิงรางวัลคริติกส์ชอยส์เทเลวิชัน จากการแสดงในภาพยนตร์ชุดขนาดเล็กเรื่อง *[[เดอะเรดไลน์ (ภาพยนตร์ชุดทางโทรทัศน์)|เดอะเรดไลน์]]* (2019) ทางช่องซีบีเอส และเป็นหนึ่งในทีมนักแสดงนำของภาพยนตร์ชุดแนวอาชญากรรม-หัสนาฏกรรมเรื่อง *[[เลฟเวอเรจ: รีเดมป์ชัน]]* (2021-) ทางไพรม์วิดีโอ นอกจากผลงานทางโทรทัศน์แล้ว วายลียังมีบทสมทบในภาพยนตร์อีกหลายเรื่อง เช่น *[[เทพบุตรเกียรติยศ]]* (1992), *[[ดอนนี่ ดาร์โก]]* (2001) และ *[[แค้นเกินทน]]* (2002) และเคยดำรงตำแหน่งผู้อำนวยการฝ่ายศิลป์ของแบลงก์เธียเตอร์คอมพานี (Blank Theatre Company) ในลอสแอนเจลิสมานานกว่า 20 ปี

## แหล่งข้อมูลอื่น
* 
*Noah Wyle and Steve Jobs at 1999 Macworld NY (video clip)

หมวดหมู่:บุคคลที่เกิดในปี พ.ศ. 2514
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:บุคคลที่ยังมีชีวิตอยู่
โรชฮาชานาห์

**โรชฮาชานาห์** (, ) เป็นวันขึ้นปีใหม่ของชาวยิว ในคัมภีร์ไบเบิลเรียกเทศกาลนี้ว่า ยมเทรูอะห์ (יוֹם תְּרוּעָה‎) ซึ่งหมายถึง "วันแห่งเสียงโห่ร้องหรือเสียงแตร" เทศกาลนี้ถือเป็นวันแรกของ High Holy Days (, ยามิมโนราอิม) หรือ "วันแห่งความยำเกรง" ตามที่ระบุไว้ในหนังสือเลวีนิติ บทที่ 23:23–25 ซึ่งมักจะตรงกับช่วงปลายฤดูร้อนถึงต้นฤดูใบไม้ร่วงในซีกโลกเหนือ โรชฮาชานาห์ยังเป็นวันเริ่มต้นของ "วันแห่งการกลับใจสิบวัน" ซึ่งจะไปสิ้นสุดลงที่วันยมคิปปูร์ หรือ "วันแห่งการไถ่บาป" หลังจากนั้นจะต่อด้วยเทศกาลใบไม้ร่วงที่เรียกว่า ซุกโกต ซึ่งจะปิดท้ายด้วยวันเชมินี อัตเซเรตในอิสราเอล และซิมคัต โทราห์ในที่อื่น ๆ

โรชฮาชานาห์เป็นเทศกาลที่เฉลิมฉลองกันเป็นเวลา 2 วัน โดยจะเริ่มในวันที่หนึ่งของเดือนทิชเร ซึ่งเป็นเดือนที่เจ็ดของปีปฏิทินศาสนา ตามปฏิทินจันทรคติของชาวยิว เทศกาลนี้จะเริ่มขึ้นในตอนเย็นก่อนเข้าสู่วันแรกอย่างเป็นทางการ ซึ่งต่างจากปีใหม่ทางศาสนาที่เริ่มในเดือนนิสซานซึ่งเป็นเดือนแรกของปี และเป็นช่วงเทศกาลปัสคาที่ระลึกถึงการอพยพของชาวอิสราเอลออกจากอียิปต์ โรชฮาชานาห์เป็นวันขึ้นปีใหม่ทางพลเรือนตามความเชื่อของศาสนายูดาห์ และยังถือเป็นวันครบรอบการสร้างอาดัมกับเอวา มนุษย์คู่แรกตามคัมภีร์ฮีบรู รวมถึงเป็นจุดเริ่มต้นบทบาทของมนุษย์ในโลกของพระเจ้าอีกด้วย

ธรรมเนียมปฏิบัติในเทศกาลโรชฮาชานาห์มีหลายอย่าง เช่น การเป่าโชฟาร์ ซึ่งเป็นเครื่องเป่าที่ทำจากเขาแกะกลวง ๆ ตามที่ระบุไว้ในคัมภีร์โทราห์ เพื่อให้เป็นไปตามข้อบัญญัติในคัมภีร์ฮีบรูที่ให้เป่าแตรในวันยมเทรูอะห์ การกินอาหารที่มีความหมายเชิงสัญลักษณ์เพื่ออวยพรให้ปีใหม่หวานชื่น เป็นธรรมเนียมเก่าแก่ที่บันทึกไว้ในคัมภีร์ทัลมุด ธรรมเนียมอื่น ๆ ที่มีการปฏิบัติกันคือ การเข้าร่วมพิธีในโบสถ์ยิว และการสวดมนต์พิเศษเกี่ยวกับเรื่องเทชูวาหรือการกลับใจ รวมถึงการรับประทานอาหารมื้อใหญ่ร่วมกันอย่างรื่นเริง พิธีทาชลิค ซึ่งหมายถึง "การโยนทิ้ง" เป็นพิธีกรรมที่สามารถทำได้ทุกช่วงเวลาระหว่างวันแรกของเทศกาลโรชฮาชานาห์ไปจนถึงวันโฮชานารับบาห์ โดยผู้เข้าร่วมจะสวดมนต์ริมน้ำเพื่อขออภัยจากพระเจ้า และทำสัญลักษณ์ด้วยการสะบัดเสื้อผ้าเพื่อปัดเป่าบาปของตัวเองทิ้งลงไปในน้ำลึก ในหลาย ๆ ชุมชนจะใช้วิธีโยนก้อนหินหรือเศษขนมปังลงในน้ำแทน

## อ้างอิง

หมวดหมู่:อาดัมกับเอวา
หมวดหมู่:การฉลองปีใหม่
คนเรียกผี พิธีกรรมครั้งสุดท้าย

***คนเรียกผี พิธีกรรมครั้งสุดท้าย*** () เป็นภาพยนตร์สยองขวัญเหนือธรรมชาติสัญชาติอเมริกันที่เข้าฉายใน ค.ศ. 2025 กำกับโดย ไมเคิล ชาเวส เขียนบทโดย เอียน โกลด์เบิร์ก ริชาร์ด แนอิง และเดวิด เลสลี่ จอห์นสัน-แมคโกลดริก ภาพยนตร์เรื่องนี้เป็นภาคที่ 9 ในจักรวาล''คนเรียกผี'' และอ้างอิงจากเหตุการณ์จริงของการสืบสวนคดีผีสิงตระกูลสเมิร์ล นำแสดงโดย แพทริก วิลสัน และวีรา ฟาร์มิกา ที่กลับมารับบทบาทเดิมเป็นนักสืบสวนเรื่องเหนือธรรมชาติอย่างเอ็ดและลอร์เรน วอร์เรน ร่วมกับ มีอา ทอมลินสัน และเบน ฮาร์ดี

*คนเรียกผี พิธีกรรมครั้งสุดท้าย* เข้าฉายในสหรัฐอเมริกาเมื่อวันที่ 5 กันยายน ค.ศ. 2025 โดยวอร์เนอร์บราเธอส์พิกเจอส์และนิวไลน์ซินีมา ภาพยนตร์เรื่องนี้ได้รับคำวิจารณ์แบบผสมผสานจากนักวิจารณ์ แต่สามารถทำรายได้ทั่วโลกไป 373 ล้านดอลลาร์สหรัฐ ทำให้เป็นภาพยนตร์ที่ทำรายได้สูงสุดในแฟรนไชส์นี้

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ที่ออกฉายในปี พ.ศ. 2568
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์ที่มีฉากในปี พ.ศ. 2507
หมวดหมู่:ภาพยนตร์ที่มีฉากในปี พ.ศ. 2529
หมวดหมู่:ภาพยนตร์ที่มีฉากในรัฐเพนซิลเวเนีย
หมวดหมู่:ภาพยนตร์ที่ถ่ายทำในลอนดอน
หมวดหมู่:ภาพยนตร์ที่ถ่ายทำในแอตแลนตา
หมวดหมู่:ภาพยนตร์สยองขวัญที่สร้างจากเหตุการณ์จริง
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ไอแมกซ์
มิสอินเตอร์เนชั่นแนลควีน 2025

**มิสอินเตอร์เนชั่นแนลควีน 2025** () เป็นการประกวด มิสอินเตอร์เนชั่นแนลควีน ครั้งที่ 19 ซึ่งจัดขึ้นที่ทิฟฟานี่โชว์ พัทยา ในเมืองพัทยา จังหวัดชลบุรี ประเทศไทย ในวันที่ 20 กันยายน พ.ศ. 2568 โดยในช่วงสุดท้ายของการประกวด คาตาลินา มาร์ซาโน จากเปรู ได้สวมมงกุฎและสายสะพายให้มิโดริ โมเนต์ จากสหรัฐอเมริกา เป็นผู้สืบทอดตำแหน่งเมื่อสิ้นสุดการประกวด 

## ผลการประกวด

**หมายเหตุ:**
***★** – เข้ารอบ 12 คนสุดท้ายอัตโนมัติ จากการชนะรางวัลการแสดงรอบพรีลิมมินารีดีที่สุด
*☆ – เข้ารอบ 12 คนสุดท้ายอัตโนมัติ จากการชนะรางวัลอินฟลูเอนเซอร์ยอดเยี่ยม

## รางวัลพิเศษ

### การแสดงความสามารถพิเศษ (Best in Talent)

## ผู้เข้าประกวด
ผู้เข้าประกวด 23 คนที่ได้รับการยืนยันให้เข้าร่วมประกวดรายการนี้

## หมายเหตุ

## อ้างอิง

## แหล่งข้อมูลอื่น
* 

หมวดหมู่:มิสอินเตอร์เนชั่นแนลควีน
หมวดหมู่:มิสอินเตอร์เนชั่นแนลควีนแบ่งตามปี
หมวดหมู่:การประกวดความงามในปี พ.ศ. 2568
หมวดหมู่:ประเทศไทยในปี พ.ศ. 2568
อีเทน

**อีเทน** () เป็นสารประกอบอินทรีย์ มีสูตรเคมีคือ C2H6 ที่อุณหภูมิและความดันมาตรฐาน อีเทนเป็นก๊าซไม่มีสีและไม่มีกลิ่น เช่นเดียวกับไฮโดรคาร์บอนหลายชนิด อีเทนมีจุดเดือดที่  และจุดหลอมเหลวที่  อีเทนเป็นก๊าซไวไฟสูงมาก เมื่อผสมกับอากาศ 3.0%–12.5% โดยปริมาตร จะเกิดเป็นส่วนผสมที่ระเบิดได้ และไม่ใช่สารก่อมะเร็ง เมื่ออีเทนอยู่ในสถานะของเหลว การสัมผัสจะทำให้เกิดอาการเนื้อเยื่อถูกทำลายจากความเย็นจัดอย่างรุนแรง

อีเทนถูกแยกในระดับอุตสาหกรรมจากแก๊สธรรมชาติ และเป็นผลพลอยได้ทางปิโตรเคมีจากกระบวนการกลั่นปิโตรเลียม การใช้งานหลักคือเป็นวัตถุดิบสำหรับการผลิตเอทิลีน หมู่เอทิลมีที่มาทางทฤษฎีจากอีเทน แม้ในทางปฏิบัติจะไม่ค่อยได้สกัดโดยตรงจากอีเทนก็ตาม

## อ้างอิง

## แหล่งข้อมูลอื่น

* International Chemical Safety Card 0266
* Market-Driven Evolution of Gas Processing Technologies for NGLs
* Staggered and eclipsed ethane

หมวดหมู่:แก๊สเรือนกระจก
หมวดหมู่:แก๊สอุตสาหกรรม
หมวดหมู่:แอลเคน
ลิโมนีน

**ลิโมนีน** () เป็นของเหลวไม่มีสี จัดอยู่ในกลุ่มสารไฮโดรคาร์บอนแบบอะลิฟาติก และเป็นโมโนเทอร์พีนแบบวงแหวนซึ่งเป็นส่วนประกอบหลักในน้ำมันหอมระเหยที่ได้จากเปลือกผลไม้สกุลส้ม ในธรรมชาติ ไอโซเมอร์แบบ (+) จะพบได้บ่อยกว่า มีกลิ่นคล้ายส้ม จึงถูกนำไปใช้เป็นสารแต่งกลิ่นในอุตสาหกรรมอาหาร นอกจากนี้ยังใช้ในการสังเคราะห์ทางเคมีเพื่อเป็นตัวตั้งต้นในการผลิตคาร์โวนและใช้เป็นตัวทำละลายที่มาจากแหล่งพลังงานหมุนเวียนในผลิตภัณฑ์ทำความสะอาดอีกด้วย ส่วนไอโซเมอร์แบบ (−) ซึ่งพบได้น้อยกว่า จะมีกลิ่นคล้ายสนหรือน้ำมันสน และพบในส่วนที่กินได้ของพืชบางชนิด เช่น เทียนตากบ ผักชีลาว และมะกรูดฝรั่ง

คำว่าลิโมนีนมาจากภาษาอิตาลีว่า "ลิโมเน" (limone) ที่แปลว่าเลมอน ลิโมนีนเป็นโมเลกุลแบบไครัล ซึ่งหมายถึงโครงสร้างที่ไม่สามารถซ้อนทับกับภาพในกระจกเงาของตัวเองได้  โดยแหล่งกำเนิดทางชีวภาพจะสร้างอิแนนทิโอเมอร์แบบใดแบบหนึ่งขึ้นมาเป็นหลัก ซึ่งในผลไม้สกุลส้มที่เป็นแหล่งสำคัญทางการค้า จะพบ (+)-ลิโมนีน หรือที่เรียกว่า d-ลิโมนีน ซึ่งเป็น (R)-อิแนนทิโอเมอร์ การผลิต (+)-ลิโมนีนในเชิงพาณิชย์จากผลไม้สกุลส้มมีสองวิธีหลัก คือการแยกด้วยแรงหนีศูนย์กลางและการกลั่นด้วยไอน้ำ

## อ้างอิง

หมวดหมู่:รสชาติ
หมวดหมู่:ยาฆ่าแมลง
หมวดหมู่:โมโนเทอร์พีน
หมวดหมู่:ตัวทำละลาย
ปีเตอร์ บราวน์

**ปีเตอร์ โรเบิร์ต ลามอนต์ บราวน์** (; เกิด 26 กรกฎาคม 1935) เป็นนักประวัติศาสตร์ชาวไอริช ปัจจุบันดำรงตำแหน่งศาสตราจารย์เกียรติคุณสาขาวิชาประวัติศาสตร์ประจำมหาวิทยาลัยพรินซ์ตัน เขาได้รับการยกย่องว่าเป็นผู้ที่ทำให้สาขาวิชาปลายสมัยโบราณมีความสอดคล้องกัน และมักถูกยกให้เป็นผู้บุกเบิกสาขาวิชานี้ งานของเขาส่วนใหญ่เกี่ยวข้องกับวัฒนธรรมทางศาสนาของจักรวรรดิโรมันยุคหลังและยุโรปช่วงต้นสมัยกลาง รวมถึงความสัมพันธ์ระหว่างศาสนากับสังคม

## อ้างอิง

หมวดหมู่:บุคคลที่เกิดในปี พ.ศ. 2478
หมวดหมู่:บุคคลที่ยังมีชีวิตอยู่
เจมส์แห่งสกอตแลนด์

**เจมส์แห่งสกอตแลนด์** () อาจหมายถึง

* พระเจ้าเจมส์ที่ 1 แห่งสกอตแลนด์ (ค.ศ. 1394–ค.ศ. 1437)
* พระเจ้าเจมส์ที่ 2 แห่งสกอตแลนด์ (ค.ศ. 1430–ค.ศ. 1460)
* พระเจ้าเจมส์ที่ 3 แห่งสกอตแลนด์ (ค.ศ. 1451–ค.ศ. 1488)
* พระเจ้าเจมส์ที่ 4 แห่งสกอตแลนด์ (ค.ศ. 1473–ค.ศ. 1513)
* พระเจ้าเจมส์ที่ 5 แห่งสกอตแลนด์ (ค.ศ. 1512–ค.ศ. 1542)
* พระเจ้าเจมส์ที่ 6 แห่งสกอตแลนด์ (ค.ศ. 1566–ค.ศ. 1625)
* พระเจ้าเจมส์ที่ 7 แห่งสกอตแลนด์ (ค.ศ. 1633–ค.ศ. 1701)

หมวดหมู่:หน้าแก้ความกำกวมชื่อบุคคล
เปี้ยน จื้อหลิน

**เปี้ยน จื้อหลิน** (, ค.ศ. 1910–2000) เป็นกวี นักแปล และนักวิจัยวรรณกรรมชาวจีนในศตวรรษที่ 20

เปี้ยนเกิดที่ ไหเหมิน มณฑลเจียงซู เมื่อวันที่ 8 ธันวาคม ค.ศ. 1910 และชื่นชอบการอ่านกวีนิพนธ์จีนทั้งแบบคลาสสิกและแบบสมัยใหม่ตั้งแต่วัยเยาว์ ในปี ค.ศ. 1929 เขาเข้าศึกษาที่ภาควิชาภาษาอังกฤษ มหาวิทยาลัยปักกิ่ง ระหว่างการศึกษา เขาได้รับอิทธิพลอย่างมากจากกวีนิพนธ์โรแมนติกอังกฤษและกวีนิพนธ์สัญลักษณ์ฝรั่งเศส และเริ่มเขียนบทกวีด้วยตนเอง สังคีตกวีนิพนธ์ *คอลเลกชันสวนฮั่น* () ซึ่งเปี้ยนร่วมเขียนกับ หลี่ กวงเถียน และ เหอ ฉีฟาง ได้รับการตีพิมพ์ในปี ค.ศ. 1936

บทกวีของเปี้ยนมีความสัมพันธ์กับสำนักจันทรคราส () ซึ่งสนับสนุนกวีนิพนธ์แบบมีฉันทลักษณ์สมัยใหม่ แต่สำนวนของเขาใกล้เคียงกับกลุ่มกวีนิพนธ์สัญลักษณ์จีน เขาเคยร่วมบรรณาธิการวารสาร *กวีนิพนธ์ใหม่* () กับ ไต้ หวังซู ผู้แทนสำคัญของกวีนิพนธ์สัญลักษณ์จีน บทกวีของเขาในช่วงเวลานี้สะท้อนความไม่พอใจและการครุ่นคิดต่อสภาพสังคมในฐานะปัญญาชนรุ่นใหม่ แสดงถึงความรู้สึกไวต่อสิ่งรอบตัว และบางครั้งก็เข้าใจได้ยาก เขาแสวงหาความแปลกใหม่ของถ้อยคำ ความเป็นระเบียบของพยางค์ และหลายบทกวีเต็มไปด้วยอารมณ์เศร้าหมอง

ในช่วงสงครามจีน–ญี่ปุ่นครั้งที่สอง เขาได้สอนที่ มหาวิทยาลัยเสฉวน และ มหาวิทยาลัยสหสามัคคีตะวันตกเฉียงใต้แห่งชาติ ระหว่างปี ค.ศ. 1938 ถึง 1939 เขาได้เดินทางไปเยียนอัน และ ภูเขาไถหัง และเคยสอนที่สถาบันวรรณกรรมและศิลปะของหลู่ซุ่น เปี้ยนได้รวบรวมผลงาน *คัดสรรกวีนิพนธ์สิบปี (1930–1939) * () ในปี ค.ศ. 1941 และได้รับการตีพิมพ์ในปีถัดมา ในปี ค.ศ. 1946 เขาไปสอนที่มหาวิทยาลัยหนานไค

ปี ค.ศ. 1949 เปี้ยนได้รับตำแหน่งศาสตราจารย์ภาควิชาภาษาต่างประเทศ มหาวิทยาลัยปักกิ่ง ตั้งแต่ปี ค.ศ. 1964 เขาได้ทำหน้าที่เป็นนักวิจัยที่สถาบันวรรณคดีต่างประเทศ สถาบันวิทยาศาสตร์สังคมแห่งประเทศจีน () 

## ดูเพิ่ม
* *Chinese Writers on Writing* featuring Bian Zhilin. Ed. Arthur Sze. (Trinity University Press, 2010).
Lloyd Haft, *Pien Chih-lin: A Study in Modern Chinese Poetry*. Dordrecht: Foris 1983, republished Berlin: De Gruyter 2011.

## อ้างอิง

## แหล่งข้อมูลอื่น
* Bian Zhilin Encyclopædia Britannica

หมวดหมู่:บุคคลที่เสียชีวิตในปี พ.ศ. 2543
หมวดหมู่:บุคคลที่เกิดในปี พ.ศ. 2453
หมวดหมู่:นักแปลเป็นภาษาจีน
หมวดหมู่:นักเขียนจากหนานทง
หมวดหมู่:นักการศึกษาจากหนานทง
หมวดหมู่:นักแปลชาวจีนในคริสต์ศตวรรษที่ 20
หมวดหมู่:กวีชาวจีนในคริสต์ศตวรรษที่ 20
หมวดหมู่:ศิษย์เก่าจากมหาวิทยาลัยปักกิ่ง
หมวดหมู่:คณาจารย์มหาวิทยาลัยปักกิ่ง
หมวดหมู่:คณาจารย์มหาวิทยาลัยหนานไค
หมวดหมู่:ชาวไหเหมิน
หมวดหมู่:กวีจากมณฑลเจียงซู
หมวดหมู่:คณาจารย์มหาวิทยาลัยสหสามัคคีตะวันตกเฉียงใต้แห่งชาติ
รุทธพล เนาวรัตน์

พลตำรวจโท **รุทธพล เนาวรัตน์**  (เกิด 5 มกราคม พ.ศ. 2508)  เป็นตำรวจและนักการเมืองชาวไทย ปัจจุบันดำรงตำแหน่งเป็นรัฐมนตรีว่าการกระทรวงยุติธรรม ในรัฐบาลอนุทิน ชาญวีรกูล และอดีตรองผู้บัญชาการตำรวจภูธรภาค 3

## ประวัติ
รุทธพล เกิดเมื่อวันที่ 5 มกราคม พ.ศ. 2508 ที่ตำบลในเมือง อำเภอเมืองบุรีรัมย์ จังหวัดบุรีรัมย์ เป็นบุตรคนสุดท้องของพันตำรวจโท วิเชียร กับนางอนงค์ เนาวรัตน์ ด้านครอบครัวสมรสกับนางรุ่งรัตน์ เนาวรัตน์ (สกุลเดิม: ชำนาญหมอ) มีบุตร 3 คน

สำเร็จการศึกษาจากโรงเรียนเตรียมทหาร รุ่นที่ 24, โรงเรียนนายร้อยตำรวจ รุ่นที่ 40 โดยมีเพื่อนร่วมรุ่น อาทิ พลเอก ทรงวิทย์ หนุนภักดี ผู้บัญชาการทหารสูงสุด และพลอากาศเอก พันธ์ภักดี พัฒนกุล ผู้บัญชาการทหารอากาศ เป็นต้น และระดับปริญญาโทหลักสูตรการจัดการภาครัฐและภาคเอกชนมหาบัณฑิต จากสถาบันบัณฑิตพัฒนบริหารศาสตร์

## การทำงาน
เริ่มเข้ารับราชการตำรวจเมื่อปี พ.ศ. 2530 ในตำแหน่งรองสารวัตร ต่อมาได้รับตำแหน่งสารวัตรสืบสวนที่จังหวัดบุรีรัมย์ และก้าวขึ้นดำรงตำแหน่งรองผู้บังคับการ และผู้บังคับการตำรวจภูธรจังหวัดบุรีรัมย์ ส่วนตำแหน่งสุดท้ายคือ รองผู้บัญชาการตำรวจภูธรภาค 3

ในวันที่ 19 กันยายน พ.ศ. 2568 มีพระบรมราชโองการโปรดเกล้าฯ แต่งตั้งรุทธพลเป็นรัฐมนตรีว่าการกระทรวงยุติธรรม

## เครื่องราชอิสริยาภรณ์

## อ้างอิง

## แหล่งข้อมูลอื่น

หมวดหมู่:ตำรวจชาวไทย
หมวดหมู่:ข้าราชการพลเรือนชาวไทย
หมวดหมู่:รัฐมนตรีว่าการกระทรวงยุติธรรมไทย
หมวดหมู่:นักการเมืองไทย
หมวดหมู่:พุทธศาสนิกชนชาวไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยตำรวจ
แคปปา (ตราสินค้า)

**แคปปา** เป็นแบรนด์เสื้อผ้ากีฬาของอิตาลี ก่อตั้งขึ้นในเมืองตูริน แคว้นปีเยมอนเต ประเทศอิตาลี ในปี ค.ศ. 1978 โดยมาร์โก โบกลิโอเน โดยเป็นแบรนด์เสื้อผ้ากีฬาของ "Robe di Kappa" ที่มีอยู่แล้ว

## ประวัติ
Maglificio Calzificio Torinese (MCT) เป็นบริษัทถุงเท้าและชุดชั้นในจากเมืองตูรินที่ก่อตั้งเมื่อปี ค.ศ. 1916 มีปัญหาด้านการผลิตกับแบรนด์อาควิลาในปี ค.ศ. 1956 เมื่อปัญหาได้รับการแก้ไขแล้ว ผลิตภัณฑ์ใหม่ทั้งหมดจะประทับตรา K ซึ่งย่อมาจาก German Kontrolle ยอดขายพุ่งสูงขึ้น และในปี ค.ศ. 1967 สายการผลิต K ได้รับการเรียกอย่างเป็นทางการว่า แคปปา ซึ่งเป็นตัวอักษรภาษากรีกที่แปลว่า K ตราสินค้านี้เป็นผู้สนับสนุนชุดแข่งให้กับทีมฟุตบอลหลายทีม รวมถึงยูเวนตุส เอซี มิลาน และบาร์เซโลนา และปัจจุบันเป็นผู้สนับสนุนทีมต่าง ๆ เช่น ฟีออเรนตีนาและเจนัว

## อ้างอิง

หมวดหมู่:ตราสินค้าชุดกีฬา
หมวดหมู่:ตราสินค้าเสื้อผ้าของอิตาลี
หมวดหมู่:ตราสินค้ารองเท้ากีฬา
หมวดหมู่:ตราสินค้ารองเท้า
หมวดหมู่:ผู้ผลิตอุปกรณ์กีฬาของอิตาลี
หมวดหมู่:บริษัทรองเท้าของอิตาลี
ศักดิ์ดา วิเชียรศิลป์

นายกองเอก **ศักดิ์ดา วิเชียรศิลป์**  (เกิด 19 พฤศจิกายน พ.ศ. 2504)  เป็นนักการเมืองชาวไทย อดีตรัฐมนตรีช่วยว่าการกระทรวงมหาดไทย ในรัฐบาลอนุทิน ชาญวีรกูล 1  อดีตอธิบดีกรมทรัพยากรน้ำบาดาล และอดีตสมาชิกสภาผู้แทนราษฎรจังหวัดกาญจนบุรี

## ประวัติ
ศักดิ์ดา เกิดเมื่อวันที่ 19 พฤศจิกายน พ.ศ. 2504 ที่อำเภอบางคล้า จังหวัดฉะเชิงเทรา มีบุตรสาวคือวิสุดา วิเชียรศิลป์ สส.กาญจนบุรี สังกัดพรรคภูมิใจไทย

เคยศึกษาที่โรงเรียนเบญจมราชรังสฤษฎิ์ จบการศึกษาระดับปริญญาตรี คณะวิทยาศาสตร์ มหาวิทยาลัยราชภัฏนครปฐม และปริญญาโท คณะวนศาสตร์ มหาวิทยาลัยเกษตรศาสตร์

## การทำงาน
ศักดิ์ดา เริ่มต้นรับราชการกรมป่าไม้ โดยเป็นเจ้าหน้าที่บริหารงานป่าไม้ อำเภอคลองใหญ่ จังหวัดตราด ดำรงตำแหน่งเป็นผู้อำนวยการสำนักงานทรัพยากรธรรมชาติและสิ่งแวดล้อมจังหวัดปัตตานี ระหว่างปี พ.ศ. 2554 ถึง พ.ศ. 2557 จากนั้นเมื่อวันที่ 1 ตุลาคม พ.ศ. 2562 เขาได้ดำรงตำแหน่งอธิบดีกรมทรัพยากรน้ำบาดาล กระทรวงทรัพยากรธรรมชาติและสิ่งแวดล้อม จนกระทั่งเกษียณอายุราชการใน พ.ศ. 2565

ในระหว่างที่ดำรงตำแหน่ง ศักดิ์ดาถูก อนุรักษ์ ตั้งปณิธานนท์ สส.มุกดาหาร พรรคเพื่อไทย เรียกรับเงินจำนวน 5 ล้านบาท แลกกับการไม่ตัดงบประมาณของกรมทรัพยากรน้ำบาดาล ทำให้เกิดการดำเนินคดีในเวลาต่อมา และศักดิ์ดาก็ได้ถูกอนุรักษ์ฟ้องกลับ ข้อหาการขุดบ่อผิดแบบและส่อทุจริตที่จังหวัดมุกดาหาร ต่อมา ศาลอาญาคดีทุจริตและประพฤติมิชอบ ภาค 1 พิพากษายกฟ้องศักดิ์ดา

## งานการเมือง
ศักดิ์ดาเข้าสู่งานการเมืองด้วยการลงสมัครรับเลือกตั้งสมาชิกสภาผู้แทนราษฎรจังหวัดกาญจนบุรี สังกัดพรรคเพื่อไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 และได้รับเลือก ต่อมาภายหลังคณะรัฐมนตรีแพทองธารสิ้นสุดลงเมื่อวันที่ 29 สิงหาคม พ.ศ. 2568 เนื่องจากศาลรัฐธรรมนูญมีมติเสียงข้างมากวินิจฉัยถอดถอนแพทองธารจากตำแหน่งนายกรัฐมนตรี เขาได้นำสมาชิกสภาผู้แทนราษฎรที่สังกัดพรรคเพื่อไทยรวม 8 คน ลงมติเลือก อนุทิน ชาญวีรกูล จากพรรคภูมิใจไทย ให้ดำรงตำแหน่งนายกรัฐมนตรี

วันที่ 9 กันยายน พ.ศ. 2568 ศักดิ์ดาได้ลาออกจากการเป็นสมาชิกสภาผู้แทนราษฎร โดยส่งบุตรสาวคือวิสุดา วิเชียรศิลป์ ลงสมัครรับเลือกตั้งแทนตนในการเลือกตั้งสมาชิกสภาผู้แทนราษฎรจังหวัดกาญจนบุรี เขต 4 แทนตำแหน่งที่ว่าง พ.ศ. 2568 และในวันที่ 19 กันยายน ศักดิ์ดาได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงมหาดไทย ในรัฐบาลอนุทิน

## เครื่องราชอิสริยาภรณ์

## อ้างอิง

หมวดหมู่:นักการเมืองจากจังหวัดฉะเชิงเทรา
หมวดหมู่:บุคคลจากอำเภอบางคล้า
หมวดหมู่:รัฐมนตรีช่วยว่าการกระทรวงมหาดไทยไทย
หมวดหมู่:สมาชิกสภาผู้แทนราษฎรจังหวัดกาญจนบุรี
หมวดหมู่:นักการเมืองพรรคเพื่อไทย
หมวดหมู่:พรรคภูมิใจไทย
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
ดินแดนใต้การปกครองร่วม

ในกฎหมายระหว่างประเทศ **ดินแดนใต้การปกครองร่วม** () หมายถึงดินแดน (เช่น พื้นที่ชายแดนหรือรัฐ) ที่มีเอกราชหลายแห่งตกลงที่จะแบ่งปันอำนาจอธิปไตยร่วมกันและใช้สิทธิของตนร่วมกัน โดยไม่ได้แบ่งดินแดนนั้นออกเป็น "เขต" ของประเทศใดประเทศหนึ่งโดยเฉพาะ

ดินแดนใต้การปกครองร่วมนั้นแม้จะได้รับการยอมรับว่าเป็นไปได้ในทางทฤษฎี แต่ในทางปฏิบัติแล้วกลับเกิดขึ้นไม่บ่อยนัก ปัญหาสำคัญและเป็นสาเหตุที่ทำให้มีดินแดนใต้การปกครองอยู่ไม่มากคือความยากลำบากในการสร้างความร่วมมือระหว่างอำนาจอธิปไตยต่าง ๆ เมื่อความเข้าใจร่วมกันล้มเหลว สถานะนี้ก็มักจะดำรงอยู่ต่อไปไม่ได้

หมวดหมู่:กฎหมายระหว่างประเทศ
หมวดหมู่:ลัทธิล่าอาณานิคม
การประกวดดนตรีนานาชาติอินเตอร์วิชันปี 2026

**[[การประกวดดนตรีนานาชาติอินเตอร์วิชัน]]ปี 2026** (; ) หรือ **อินเตอร์วิชัน 2026** เป็นการประกวดเพลงระดับนานาชาติซึ่งจะจัดขึ้นเป็นครั้งที่สองในรียาด ประเทศซาอุดีอาระเบีย

## สถานที่จัดงาน
เมื่อเดือนมิถุนายน ค.ศ. 2025 มิคาอิล ชวิดคอย หนึ่งในคณะผู้จัดการประกวดดนตรีนานาชาติอินเตอร์วิชันปี 2025 ระบุว่าการแข่งขันครั้งที่สองอาจจัดขึ้นในปีถัดไปที่ประเทศจีน โดยเสริมว่า "การจัดการแข่งขันในประเทศต่าง ๆ ถือเป็นส่วนหนึ่งของแนวคิดของอินเตอร์วิชัน"

เมื่อวันที่ 20 กันยายน 2568 ในระหว่างการแข่งขันรอบชิงชนะเลิศของการประกวดดนตรีนานาชาติอินเตอร์วิชันปี 2025 ได้มีการประกาศว่าการแข่งขันในปี 2026 จะจัดขึ้นที่ประเทศซาอุดีอาระเบีย หลังจากที่ทางการซาอุดีอาระเบียแสดงความพร้อมที่จะเป็นเจ้าภาพจัดการประกวดตามกรอบยุทธศาสตร์ซาอุดีวิชัน 2030 หลายวันต่อมา ได้มีการประกาศว่าการแข่งขันจะจัดขึ้นที่รียาด

คอนสแตนติน เอิร์นสท์ ซีอีโอของช่องหนึ่งรัสเซีย ได้กล่าวยืนยันระหว่างการสัมภาษณ์กับรีเอโนโวสตีว่าหากมีความจำเป็น ทางสถานีจะให้ความช่วยเหลือแก่ประเทศซาอุดีอาระเบียในการจัดการประกวดปี 2026

## ประเทศที่เข้าร่วม
}
| 
| 
| 
| style="text-align:center;" | 
|-
! scope="row" |
| มินเซ
| 
| 
| 
| 
| style="text-align: center;" |
|-
! scope="row" |
| ซีวันอาร์
| 
| 
| 
| 
| style="text-align: center;" |
|-
! scope="row" |
| 
|  
|  
|  
|  
| style="text-align: center;" |
|}

### ประเทศอื่น
* เมื่อวันที่ 24 พฤศจิกายน ค.ศ. 2025  เอกอัครราชทูตสหพันธรัฐรัสเซียประจำประเทศไทย ได้กล่าวเชิญรัฐบาลไทยในการเข้าร่วมการประกวดปี 2026 ขณะทำการประชุมร่วมกับซาบีดา ไทยเศรษฐ์ รัฐมนตรีว่าการกระทรวงวัฒนธรรม ประเทศไทยยังไม่มีการประกาศยืนยันการเข้าร่วมการประกวดปี 2026
* เมื่อวันที่ 25 กันยายน ค.ศ. 2025 ดึ๊ก ฟุก ผู้ชนะการประกวดปี 2025 ได้กล่าวไว้ในงานแถลงข่าวอำลาที่ท่าอากาศยานนานาชาติเชเรเมเตียโวว่าเขาสนใจที่จะเป็นตัวแทนของเวียดนามอีกครั้งในปี 2026 แม้ว่าเวียดนามจะชนะการประกวด แต่ยังไม่มีการประกาศยืนยันการเข้าร่วมการประกวดปี 2026

นอกจากนี้แล้ว อเล็กเซย์ โอเวอร์ชุก รองนายกรัฐมนตรีรัสเซีย ยังได้เชิญประเทศสมาชิกเอเปคเหล่านี้ให้เข้าร่วมการประกวดปี 2026 ขณะการประชุมการประชุมเอเปค 2025 ที่ประเทศเกาหลีใต้อีกด้วย
*
*
*
*
*
*
*
*
*
*
*
*
*
*
*
*
*
*

## การถ่ายทอดสด

## อ้างอิง

หมวดหมู่:การประกวดดนตรีนานาชาติอินเตอร์วิชัน
หมวดหมู่:รียาด
เคดีฟ

[right|200px|thumb|[มุฮัมมัด อะลีแห่งอียิปต์]]

**เคดีฟ** (; ) เป็นชื่อตำแหน่งอันทรงเกียรติที่มีต้นกำเนิดจากภาษาเปอร์เซียดั้งเดิม ใช้สำหรับสุลต่านและมหาเสนาบดีของจักรวรรดิออตโตมัน แต่ที่มีชื่อเสียงที่สุดคือรัฐเคดีฟอียิปต์ในช่วงปี ค.ศ. 1805 ถึง 1914

ตำแหน่งนี้มีการใช้ปรากฏอยู่ในบทกวีเปอร์เซียตั้งแต่คริสต์ศตวรรษที่ 10 และถูกนำมาใช้เป็นตำแหน่งอันทรงเกียรติของออตโตมันตั้งแต่คริสต์ศตวรรษที่ 16 โดยยืมคำมาจากภาษาเปอร์เซียโดยตรง คนแรกที่นำมาใช้ในอียิปต์คือ มุฮัมมัด ฮะลี พาชา ผู้ว่าการอียิปต์และซูดานเชื้อสายแอลเบเนียในสมัยออตโตมัน ตั้งแต่ปี ค.ศ. 1805 ถึง 1848 โดยเขาได้ประกาศใช้ตำแหน่งนี้ด้วยตนเองก่อนที่จะได้รับการยอมรับอย่างเป็นทางการจากรัฐบาลออตโตมันในปี 1867 และถูกใช้ต่อโดยอิสมาอีล พาชาแห่งอียิปต์ และผู้สืบทอดราชวงศ์ของเขาจนถึงปี ค.ศ. 1914 คำนี้ได้เริ่มแพร่หลายในภาษาอาหรับของอียิปต์ในช่วงคริสต์ทศวรรษ 1850

## อ้างอิง

หมวดหมู่:ราชวงศ์มูฮัมหมัดอาลี
เฉลิมชัย อุฬารกุล

**เฉลิมชัย อุฬารกุล** (19 ธันวาคม พ.ศ. 2497 – 20 กันยายน พ.ศ. 2568) เป็นนักการเมืองชาวไทย อดีตสมาชิกสภาผู้แทนราษฎรจังหวัดสกลนคร 4 สมัย ได้รับเลือกตั้งครั้งแรกในการเลือกตั้งเดือนมีนาคม พ.ศ. 2535 สังกัดพรรคความหวังใหม่

## ประวัติ
เฉลิมชัย อุฬารกุล เกิดเมื่อวันที่ 19 ธันวาคม พ.ศ. 2497 เขามีบุตรชายเป็นนักการเมือง คือ ณรงเดช อุฬารกุล สมาชิกสภาผู้แทนราษฎรแบบบัญชีรายชื่อ พรรคประชาชน เขาเสียชีวิตเมื่อวันที่ 20 กันยายน พ.ศ. 2568

## การทำงาน
เฉลิมชัย ได้รับเลือกตั้งเป็นสมาชิกสภาผู้แทนราษฎรจังหวัดสกลนคร ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคความหวังใหม่ เป็นสมัยแรก และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ลงสมัครรับเลือกตั้งในนามพรรคความหวังใหม่อีกครั้ง แต่ได้คะแนนเป็นลำดับที่ 4 หลังจากนั้นจึงว่างเว้นจากการเลือกตั้ง จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครรับเลือกตั้งในเขตเลือกตั้งที่ 2 ในนามพรรคความหวังใหม่ แข่งขันกับผู้สมัครอดีต ส.ส. 2 คน คือ เสน่ห์ โสรินทร์ จากพรรคไทยรักไทย และพนม พิลาบุตร จากพรรคเสรีธรรม และเขาสามารถเอาชนะในการเลือกตั้งครั้งดังกล่าวได้เป็น ส.ส.สมัยที่ 3

หลังการเลือกตั้งในปี พ.ศ. 2544 ทักษิณ ชินวัตร หัวหน้าพรรคไทยรักไทยขึ้นดำรงตำแหน่งนายกรัฐมนตรี พรรคความหวังใหม่ได้เข้าร่วมรัฐบาล หลังจากนั้นไม่นาน มีการควบรวมพรรคความหวังใหม่ เข้ากับพรรคไทยรักไทย โดยที่เฉลิมชัย และสมาชิกพรรคความหวังใหม่ส่วนใหญ่ไปเข้าร่วมกับพรรคไทยรักไทยพร้อมกับ พล.อ.ชวลิต ยงใจยุทธ หัวหน้าพรรค

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้รับเลือกตั้งเป็น ส.ส.สมัยที่ 4 โดยได้รับเลือกตั้งด้วยคะแนนอย่างท่วมท้น

ต่อมาในปี 2550 ได้เข้าร่วมงานกับพรรคเพื่อแผ่นดิน และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่แพ้ให้กับผู้สมัครจากพรรคพลังประชาชน และในปี 2562 ลงสมัครในนามพรรคเพื่อชาติ แต่ก็ไม่ได้รับเลือกตั้ง 

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสกลนคร
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคเพื่อแผ่นดิน
หมวดหมู่:พรรคเพื่อชาติ
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากจังหวัดสกลนคร
มุฮัมมัด อะลีแห่งอียิปต์

**มุฮัมมัด อะลี** (4 มีนาคม ค.ศ. 1769 – 2 สิงหาคม ค.ศ. 1849) เป็นอุปราชและผู้ว่าการชาวออตโตมันเชื้อสายแอลเบเนีย ซึ่งกลายมาเป็นผู้ปกครอง*[[โดยพฤตินัย]]*ของอียิปต์ตั้งแต่ ค.ศ. 1805 ถึง ค.ศ. 1848 ได้รับการยกย่องว่าเป็นผู้ก่อตั้งอียิปต์สมัยใหม่ ในช่วงที่พระองค์ครองราชย์ในปี ค.ศ. 1840 พระองค์ปกครองทั้งอียิปต์ ซูดาน ฮิญาซ ลิแวนต์ ครีต และบางส่วนของกรีก

พระองค์ประสูติในหมู่บ้านแห่งหนึ่งในแอลเบเนีย เมื่อยังทรงพระเยาว์ พระองค์และครอบครัวได้ย้ายไปอยู่ที่เมืองคาวาลาในรูเมเลียเอยาเลต พระบิดาของพระองค์ซึ่งเป็นพ่อค้ายาสูบและนักเดินเรือชาวแอลเบเนีย ทำหน้าที่เป็นผู้บัญชาการทหารออตโตมันในเมือง พระองค์เป็นผู้บัญชาการทหารออตโตมันของแอลเบเนียซึ่งถูกส่งไปยึดครองอียิปต์คืนจากการยึดครองของฝรั่งเศสภายหลังการถอนทัพของนโปเลียน พระองค์ขึ้นสู่อำนาจผ่านการเคลื่อนไหวทางการเมืองหลายครั้ง และในปี ค.ศ. 1805 พระองค์ได้รับแต่งตั้งให้เป็น*วาลี* (ผู้ว่าการ) ของอียิปต์ และได้รับพระอิสริยยศเป็นปาชา ในฐานะ*วาลี* พระองค์พยายามทำให้ประเทศอียิปต์ทันสมัยโดยดำเนินการปฏิรูปครั้งใหญ่ในด้านการทหาร เศรษฐกิจ และวัฒนธรรม พระองค์ยังทรงริเริ่มการกวาดล้างมัมลูกอย่างรุนแรง ส่งผลให้พระราชอำนาจของพระองค์มั่นคงขึ้น และยุติการปกครองของมัมลูกเหนืออียิปต์อย่างถาวร

ในทางทหาร พระองค์ยึดดินแดนอาหรับและยึดครองซูดาน อย่างไรก็ตาม ความพยายามของพระองค์ในการปราบปรามกบฏชาวกรีกล้มเหลวอย่างเด็ดขาด หลังจากการแทรกแซงของมหาอำนาจยุโรปที่นาวาริโน ในปี ค.ศ. 1831 พระองค์ได้ทำสงครามกับสุลต่าน โดยเข้ายึดซีเรีย ข้ามไปยังอานาโตเลียและคุกคามคอนสแตนติโนเปิล แต่มหาอำนาจยุโรปบีบให้พระองค์ต้องล่าถอย หลังจากที่ออตโตมันรุกรานซีเรียไม่สำเร็จในปี ค.ศ. 1839 พระองค์ก็เปิดฉากรุกรานจักรวรรดิออตโตมันอีกครั้ง ในปี ค.ศ. 1840 พระองค์เอาชนะออตโตมัน และเปิดทางไปสู่การยึดคอนสแตนติโนเปิล เมื่อเผชิญกับการแทรกแซงจากยุโรปอีกครั้ง พระองค์ได้ยอมรับข้อตกลงสันติภาพในปี ค.ศ. 1842 และถอนตัวออกจากลิแวนต์ เพื่อแลกกับการปกครองแบบสืบทอดสายเลือดในอียิปต์และซูดาน ราชวงศ์ของพระองค์ปกครองอียิปต์เป็นเวลานานกว่าศตวรรษ จนกระทั่งเกิดการปฏิวัติในปี ค.ศ. 1952 เมื่อพระเจ้าฟารุกถูกโค่นล้มโดยขบวนการที่นำโดยมุฮัมมัด นะญีบและญะมาล อับดุนนาศิร และสถาปนาสาธารณรัฐอียิปต์ขึ้น

## หมายเหตุ

## อ้างอิง

หมวดหมู่:บุคคลที่เกิดในปี พ.ศ. 2312
หมวดหมู่:บุคคลที่เสียชีวิตในปี พ.ศ. 2392
หมวดหมู่:มุสลิมชาวแอลเบเนีย
หมวดหมู่:ชาวแอลเบเนียจากจักรวรรดิออตโตมัน
หมวดหมู่:ชาวอียิปต์เชื้อสายแอลเบเนีย
หมวดหมู่:พาชา
วอลเตอร์ ซ็องส์ อาวอยร์

thumb|300px|การต้อนรับวอลแตร์ ซ็องซาแวร์ โดยกษัตริย์แห่งฮังการี ผู้ซึ่งอนุญาตให้เขาผ่านดินแดนพร้อมกับกองทัพครูเสด
**วอลเตอร์ ซ็องส์ อาวอยร์** (ภาษาฝรั่งเศส: *Gautier Sans-Avoir*; เสียชีวิต 21 ตุลาคม ค.ศ. 1096) เป็นลอร์ดแห่งบัวซี-ซอ็งส์ อาวัวร์ ในอีล-เดอ-ฟร็องซ์ ชื่อของเขามักถูกแปลผิดเป็น **Walter the Penniless** แม้คำในชื่อของเขาจะแปลตรงตัวได้ว่า "Walter without having" แต่แท้จริงแล้วชื่อนี้มีที่มาจากเดเมนส์ของเขา (และท้ายที่สุดจากคำขวัญตระกูล) คือ *Sans avoir Peur* ("Fearless")

ในฐานะรองผู้นำของปีเตอร์ผู้ฤๅษี เขาได้ร่วมเป็นผู้นำสงครามครูเสดของประชาชนในช่วงเริ่มต้นของสงครามครูเสดครั้งที่หนึ่ง โดยเคลื่อนพลไปก่อนกองทัพอัศวินและผู้ติดตาม (ที่รู้จักกันในนาม "สงครามครูเสดของเจ้าชาย") วอลแตร์นำกลุ่มอัศวินขนาดเล็กไปเป็นหัวหน้าฝูงชนผู้แสวงบุญที่มีอาวุธไม่เพียงพอ ผ่านจักรวรรดิโรมันอันศักดิ์สิทธิ์, ราชอาณาจักรฮังการี และแคว้นเซอร์เมียกับบัลแกเรียของจักรวรรดิไบแซนไทน์ โดยแยกเดินทางจากปีเตอร์ พวกเขาผ่านเยอรมนีและฮังการีอย่างราบรื่น แต่ผู้ติดตามของวอลแตร์ได้ปล้นสะดมพื้นที่เบลเกรด จึงถูกตอบโต้กลับมา และต่อมาพวกเขาได้รับการคุ้มกันเข้าสู่คอนสแตนติโนเปิลโดยกองกำลังจักรวรรดิไบแซนไทน์

วอลแตร์และปีเตอร์ได้รวมกำลังกันที่คอนสแตนติโนเปิล ซึ่งจักรพรรดิอเล็กซิออสที่ 1 โคมเนนอสได้จัดหาการข้ามช่องแคบบอสฟอรัสให้ แม้ปีเตอร์จะวิงวอนให้ยับยั้ง แต่พวกครูเสดก็รีบเข้าปะทะกับพวกเติร์กทันทีและถูกสังหารอย่างย่อยยับ ปีเตอร์ได้กลับไปคอนสแตนติโนเปิลเพื่อขอกำลังเสริม หรืออาจเพื่อป้องกันตนเอง ขณะที่วอลแตร์ถูกสังหาร โดยถูกกล่าวหาว่าถูกแทงด้วยลูกศรเจ็ดดอก เมื่อวันที่ 21 ตุลาคม ค.ศ. 1096 ขณะคิลิจ อาร์สลันที่ 1 ผู้นำเซลจูกโจมตีเขาและผู้ติดตามในการยุทธการซิเวอโต

## อ้างอิง

หมวดหมู่:หมวดหมู่:บุคคลที่เสียชีวิตในปี พ.ศ. 1639
หมวดหมู่:คริสเตียนในสงครามครูเสดครั้งที่หนึ่ง
หมวดหมู่:บุคคลที่ไม่ทราบปีเกิด
หมวดหมู่:คริสเตียนชาวฝรั่งเศส
หมวดหมู่:ทหารฝรั่งเศสที่เสียชีวิตในสนามรบ
หมวดหมู่:ชาวแคว้นอีฟลีน
อุโมงค์เบตงมงคลฤทธิ์

**อุโมงค์เบตงมงคลฤทธิ์** เป็นอุโมงค์ถนนแห่งแรกและใหญ่ที่สุดในประเทศไทย ตั้งอยู่ที่เทศบาลเมืองเบตง อำเภอเบตง จังหวัดยะลา เป็นอุโมงค์โค้งยาว  เชื่อมใจกลางเมืองกับพื้นที่ใหม่ของเมืองไปทางทิศตะวันออกเฉียงใต้ อุโมงค์เปิดเมื่อวันที่ 1 มกราคม พ.ศ. 2544

## ประวัติ
อุโมงค์เบตงมงคลฤทธิ์ เป็นอุโมงค์เชื่อมต่อระหว่างถนนอมรฤทธิ์และถนนมงคลประจักษ์ สร้างด้วยคอนกรีตเสริมเหล็ก มีความยาว  ความกว้าง  ความสูง  2 ช่องจราจรสวนทางกัน มีทางเท้าข้างละ  ถือเป็นอุโมงค์ลอดภูเขาแห่งแรกของประเทศไทย

## อ้างอิง

* 

หมวดหมู่:สิ่งก่อสร้างในอำเภอเบตง
หมวดหมู่:อุโมงค์ในประเทศไทย
หมวดหมู่:อุโมงค์ถนน
หมวดหมู่:อุโมงค์ที่สร้างเสร็จในปี พ.ศ. 2544
หมวดหมู่:ก่อตั้งในประเทศไทยในปี พ.ศ. 2544
หมวดหมู่:โครงสร้างพื้นฐานด้านการขนส่งในจังหวัดยะลา
กลุ่มทะเลสาบใหญ่แอฟริกา

**กลุ่มทะเลสาบใหญ่แอฟริกา** (; ) คือกลุ่มทะเลสาบซึ่งเป็นส่วนหนึ่งของกลุ่มทะเลสาบในเขตหุบเขาทรุดแอฟริกาตะวันออกและพื้นที่ใกล้เคียง กลุ่มทะเลสาบนี้ประกอบด้วย ทะเลสาบวิกตอเรีย ทะเลสาบน้ำจืดที่มีพื้นที่ใหญ่เป็นอันดับสองของโลก ทะเลสาบแทนกันยีกา ทะเลสาบน้ำจืดที่มีปริมาตรและความลึกเป็นอันดับสองของโลก ทะเลสาบมาลาวี ทะเลสาบน้ำจืดที่มีพื้นที่ใหญ่เป็นอันดับแปดของโลก ทะเลสาบเทอร์กานา ทะเลสาบทะเลทรายขนาดใหญ่ที่สุดและเป็นทะเลสาบที่มีความเป็นด่างสูงที่สุดในโลก เมื่อรวมกันแล้ว ทะเลสาบเหล่านี้มีปริมาตรรวม 31,000 ลูกบาศก์กิโลเมตร ซึ่งมากกว่าปริมาตรของทะเลสาบไบคาล หรือกลุ่มทะเลสาบเกรตเลกส์ในอเมริกาเหนือเสียอีก ปริมาณน้ำทั้งหมดนี้คิดเป็นประมาณร้อยละ 25 ของน้ำจืดบนพื้นผิวโลกที่ไม่เป็นน้ำแข็ง และทะเลสาบยักษ์เหล่านี้ยังเป็นแหล่งกำเนิดของความหลากหลายทางชีวภาพอันยิ่งใหญ่ โดยร้อยละ 10 ของสายพันธุ์ปลาทั่วโลกอาศัยอยู่ในภูมิภาคนี้

ประเทศที่ตั้งอยู่ในพื้นที่กลุ่มทะเลสาบใหญ่แอฟริกาได้แก่ บุรุนดี สาธารณรัฐประชาธิปไตยคองโก เอธิโอเปีย เคนยา มาลาวี โมซัมบิก รวันดา แซมเบีย แทนซาเนีย และยูกันดา

## อ้างอิง

หมวดหมู่:ภูมิภาคในทวีปแอฟริกา
หมวดหมู่:ทะเลสาบในทวีปแอฟริกา
หมวดหมู่:ภูมิศาสตร์แอฟริกาตะวันออก
ภาษาคินยาเรอวานดา

**ภาษาคินยาเรอวานดา** () เป็นภาษาในกลุ่มภาษาบันตูและเป็นภาษาประจำชาติของประเทศรวันดา ภาษานี้เป็นสำเนียงหนึ่งของภาษารวันดา-รุนดีซึ่งมีการใช้ในพื้นที่ใกล้เคียงในสาธารณรัฐประชาธิปไตยคองโกและยูกันดาด้วย โดยในยูกันดาจะมีชื่อเรียกต่างกันไป เช่น อิคินยาโคเร (Ikinyakore) รูฟุมบิรา (Rufumbira) หรือ อูรูฟุมบิรา (Urufumbira) ภาษาคินยาเรอวานดาเป็นภาษาหลักที่ใช้กันโดยทั่วไปในหมู่ชาวรวันดา และยังสามารถสื่อสารเข้าใจกันได้กับภาษาคิรุนดี ซึ่งเป็นภาษาราชการของประเทศบุรุนดีที่อยู่ติดกัน นอกจากนี้ ยังมีสำเนียงย่อยอย่าง คินยาบวิชยา (Kinyabwishya) และคินยามูเลนเก (Kinyamulenge) ซึ่งสามารถเข้าใจกันได้และใช้พูดกันในจังหวัดกีวูเหนือและจังหวัดกีวูใต้ในสาธารณรัฐประชาธิปไตยคองโกอีกด้วย

ในปี ค.ศ. 2010 ได้มีการก่อตั้งสถาบันภาษาและวัฒนธรรมแห่งรวันดา (Rwanda Academy of Language and Culture - RALC) ขึ้น เพื่อส่งเสริมและอนุรักษ์ภาษาคินยาเรอวานดา ต่อมาในปี ค.ศ. 2014 ทางสถาบันได้พยายามปฏิรูปการสะกดคำ แต่ก็ถูกต่อต้านเนื่องจากถูกมองว่าเป็นการสั่งการจากเบื้องบนและมีนัยทางการเมือง รวมถึงเหตุผลอื่น ๆ ด้วย

## อ้างอิง

หมวดหมู่:ภาษาในทวีปแอฟริกา
บูคาวู

**บูคาวู** () เป็นเมืองที่ตั้งอยู่ทางตะวันออกของสาธารณรัฐประชาธิปไตยคองโก อยู่ทางตะวันตกเฉียงใต้สุดของทะเลสาบกีวู ทางตะวันตกของเมืองไซอังกูกูในประเทศรวันดา โดยมีแม่น้ำรูซิซีไหลคั่นอยู่ บูคาวูเป็นเมืองเอกของจังหวัดกีวูใต้ และจากการประมาณการในปี 2012 มีประชากรราว 806,940 คน และจากการประมาณการในปี ค.ศ. 2021 มีประชากรราว 1,133,000 คน

## อ้างอิง

หมวดหมู่:เมืองในสาธารณรัฐประชาธิปไตยคองโก